ווטסון (מחשב)

ווטסון (באנגלית: Watson) הוא מערכת מחשב מבוססת בינה מלאכותית המסוגלת להשיב על שאלות בשפה טבעית. המערכת פותחה במסגרת מיזם DeepQA של חברת IBM, בהובלת דייוויד פרוצ'י (אנ'). המערכת קרויה על שמו של מייסד החברה והמנכ"ל הראשון שלה, תומאס ווטסון. בשנת 2011 המערכת התחרתה בשעשועון הטריוויה האמריקאי ג'פרדי!, וניצחה מתחרים אנושיים שזכו בעבר בשעשועון. בפברואר 2013 הודיעה IBM על שימוש מסחרי ראשון במערכת, בהחלטות בנושא הטיפול בחולי סרטן הריאה במרכז הסרטן ממוריאל סלואן קטרינג בניו יורק. המערכת מבוססת על שילוב טכניקות מתחומים שונים כגון: עיבוד שפה טבעית, למידת מכונה, ייצוג ידע, אחזור מידע והסקה אוטומטית. הידע של מערכת ווטסון מבוסס על עיבוד מקדים של מאות מיליוני דפים באינטרנט. במהלך תחרות ג'פרדי! המערכת לא חוברה לאינטרנט ועדיין הצליחה לענות על מרבית השאלות בהצלחה. במרוצת השנים המערכת השתכללה, ושירותיה זמינים כחלק משירותי מחשוב ענן של IBM. המערכת נכתבה בשפות תכנות אחדות, בהן ג'אווה, C++ ופרולוג, ורצה על מערכת הפעלה מבוססת לינוקס (SUSE Linux Enterprise) תוך שימוש בהאדופ לשם תמיכה בחישוב מבוזר. חומרת המערכת כוללת 90 שרתי IBM Power 750, שבהם 2,880 מעבדים מסדרת POWER7 (אנ') של IBM, ו-זיכרון של 16 טרה-בייט. המערכת מסוגלת להגיע לביצועים של עד 80 טרה פלופס. בסיס הנתונים של המערכת נגזר מאנציקלופדיות, מילונים, אגרונים, חדשות וספרות. למערכת ישנם מספר יישומים בתחום הרפואי: סיוע לאונקולוגים בהתאמת תרופה לחולה סיוע לרדיולוגים בפענוח בדיקות דימות סיוע לחברות תרופות בגילוי מוקדם של יעילות תרופות ותופעות לוואי סיוע בתחום רפואה מותאמת אישית, כגון: ניתוח מידע גנטי בתהליך הריצוף של מבנים גנטיים מלאים סיוע לממשלות בהבנת הצרכים של הציבור בנוגע לבריאות והזדקנות מעקב אחר הטיפול בנשים בהיריון ולוודא שהמטופלות מופנות לכל הבדיקות הרלוונטיות והקריטיות להתפתחות העובר עם היישומים הנוספים של המערכת נמנים: איתור איומי אבטחת מידע וסייבר סיוע במחקר ובניית מודלים בתחום האינטרנט של הדברים סיוע ביצירת מתכונים המבוססים על טעמים ייחודיים סיוע למורים ולמנהלים באמצעות מעקב אחר התקדמות התלמידים/העובדים, ומתן המלצות ללמידה מותאמת אישית ניתוח קמפיינים שיווקיים אכיפת רגולציה בנקאית וסיוע במניעת פשיעה פיננסית ניתוח שירות במוקדי חירום לצורך שיפור המענה לקריאות הפיכת מידע לתובנות בעלות חשיבות מבצעית. מדיה וקבצים בנושא ווטסון בוויקישיתוף ווטסון, ברשת החברתית אקס (טוויטר) אתר האינטרנט הרשמי של IBM Watson (באנגלית) טל פרוסט, מחשב העל: ממלך הטריוויה לשף ורופא, באתר ynet, 7 במרץ 2014 אבי בליזובסקי, ‏ווטסון, יבמ ועולם הרפואה, באתר "הידען", 7 בינואר 2016 שגיא כהן, ווטסון, יש לנו בעיה, באתר "ידיעות אחרונות", 18 באוגוסט 2018 The DeepQA Research Team, IBM Research Ferrucci, David; et al. "The AI Behind Watson – The Technical Article". AI Magazine (Fall 2010). ארכיון מ-6 בנובמבר 2020. נבדק ב-11 בנובמבר 2013. {{cite journal}}: (עזרה) Thompson, Clive (16 ביוני 2010). "Smarter Than You Think: What Is I.B.M.'s Watson?". The New York Times Magazine. ארכיון מ-5 ביוני 2011. נבדק ב-18 בפברואר 2011. {{cite news}}: (עזרה) * This is Watson – IBM Journal of Research and Development, May-June 2012 (published by the IEEE) "DeepQA Project: FAQ". IBM. "IBM Research: Dave Ferrucci at Computer History Museum - How It All Began and What's Next". IBM Research. 2011-12-01. מרכוס דו סוטוי, תוכנת היצירתיות - איך לומדת הבינה המלאכותית לכתוב, לצייר ולחשוב, תרגמה: מיכל קירזנר-אפלבוים, ספרי עליית הגג וידיעות ספרים, 2022, עמ' 301–308 Upbin, Bruce (8 בפברואר 2013). "IBM's Watson Gets Its First Piece Of Business In Healthcare". Forbes. ארכיון מ-18 בספטמבר 2017. {{cite web}}: (עזרה) Takahashi, Dean (17 בפברואר 2011). "IBM researcher explains what Watson gets right and wrong". VentureBeat. ארכיון מ-18 בפברואר 2011. נבדק ב-18 בפברואר 2011. {{cite web}}: (עזרה) Novell (2 בפברואר 2011). "Watson Supercomputer to Compete on 'Jeopardy!' – Powered by SUSE Linux Enterprise Server on IBM POWER7". The Wall Street Journal. אורכב מ-המקור ב-21 באפריל 2011. נבדק ב-21 בפברואר 2011. {{cite web}}: (עזרה) "Is Watson the smartest machine on earth?". Computer Science and Electrical Engineering Department, University of Maryland Baltimore County. 10 בפברואר 2011. ארכיון מ-27 בספטמבר 2011. {{cite web}}: (עזרה) רפאל קאהאן, IBM מאמנת את ווטסון למלחמה בהאקרים, באתר כלכליסט, 16 במאי 2016